ΙΣΤΟΡΙΑ Α΄ ΤΑΞΗΣ ΕΠΑΓΓΕΛΜΑΤΙΚΟΥ ΛΥΚΕΙΟΥ
1ο ΘΕΜΑ
1.α.
(I) Να χαρακτηρίσετε τις προτάσεις που ακολουθούν, γράφοντας στο τετράδιό σας τον αριθμό που αντιστοιχεί στην κάθε πληροφορία και δίπλα του τη λέξη Σωστό, αν η πληροφορία είναι σωστή, ή τη λέξη Λάθος, αν η πληροφορία είναι λανθασμένη:
1. Ο γαλλικός Διαφωτισμός ήταν ένα στρατιωτικό κίνημα.
2. Η στρατιά του Δράμαλη έπαθε πανωλεθρία στα Δερβενάκια.
3. Στον Β΄ Βαλκανικό Πόλεμο Έλληνες και Βούλγαροι ήταν σύμμαχοι.
4. Στον πόλεμο του ’40 εναντίον των Ιταλών οι Έλληνες ήταν απρόθυμοι να πολεμήσουν
5. Κορυφαία εκδήλωση του αντιδικτατορικού αγώνα ήταν η εξέγερση του Πολυτεχνείου.
(μονάδες 5)
(II) Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το παλαιότερο:
α. Β΄ Παγκόσμιος Πόλεμος
β. Μικρασιατικός Πόλεμος
γ. Βαλκανικοί Πόλεμοι
δ. τουρκική εισβολή στην Κύπρο
ε. Εμφύλιος Πόλεμος
(μονάδες 5)
Μονάδες 10
1.β. Να εξηγήσετε το περιεχόμενο των ακόλουθων ιστορικών όρων: Διαφωτισμός (μονάδες 7), Φασισμός (μονάδες 8).

